අග්‍රාමාත්‍ය රනිල් වික්‍රමසිංහ එම තේරීම් කාරක සභාව හමුවේ ප්‍රකාශ ලබාදුන් පසුව ප්‍රකාශ ලබා ගැනීමට පවතින අවකාශ සම්බන්ධයෙන් ජනාධිපතිවරයාගෙන් විමසීමක් කිරීමට යෝජනාවක් ඉදිරිපත් වී ඇති බවයි ඔහු වැඩිදුරටත් කියා සිටියේ.පාස්කු ඉරිදා ප්‍රහාරය සම්බන්ධයෙන් විමර්ශනය කිරීම සදහා පත් කළ පාර්ලිමේන්තු තේරීම්කාරක සභාවට තමන්ට කැදවීමක් සිදුකර නොමැති බවත් එලෙස කැදවීමක් සිදුකළහොත් ඊට සහභාගි නොවන බවත් ජනාධිපති මෛත්‍රීපාල සිරිසේන පසුගිය ජුනි මස 26 වන දා  ප්‍රකාශ කළා.මේ අතර, මෙම තේරීම් කාරක සභාව හමුවේ හෙට දිනයේදී සිදුකරන බුද්ධි අංශ ප්‍රධානීන්ගේ සාක්ෂි විමසීම රහසිගතව සිදුකිරීමට තීරණය කළ බව ද නියෝජ්‍ය කථානායක ආනන්ද කුමාරසිරි කියා සිටියා.